NORAKSTS

|  |  |
| --- | --- |
| 20.06.2024. | Nr.7/9 |

**JELGAVAS VALSTSPILSĒTAS PAŠVALDĪBAS 2024. GADA 23. MAIJA**

**SAISTOŠO NOTEIKUMU NR.24-20**

**“KĀRTĪBA, KĀDĀ TIEK SASKAŅOTA UN ORGANIZĒTA IELU TIRDZNIECĪBA UN TIRGUS STATUSA PIEŠĶIRŠANA JELGAVAS VALSTSPILSĒTAS PAŠVALDĪBAS ADMINISTRATĪVAJĀ TERITORIJĀ” PRECIZĒJUMI**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Pašvaldībā 2024. gada 29. maijā saņēma Vides aizsardzības un reģionālās attīstības ministrijas (turpmāk – Ministrija) atzinumu Nr.1-18/3348 “Par saistošajiem noteikumiem Nr.24-20” (turpmāk – atzinums).

Ņemot vērā atzinumā izteiktos iebildumus un priekšlikumus un saskaņā ar Pašvaldību likuma 47.panta piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības 2024. gada 23. maija saistošajos noteikumos Nr.24-20 “Kārtība, kādā tiek saskaņota un organizēta ielu tirdzniecība un tirgus statusa piešķiršana Jelgavas valstspilsētas pašvaldības administratīvajā teritorijā” šādus precizējumus (pielikumā):

1. Izteikt noteikumu tiesisko pamatojumu šādā redakcijā:

“Izdoti saskaņā ar Pašvaldību likuma 44. panta otro daļu un Ministru kabineta 2010. gada 12. maija noteikumu Nr.440 “[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)”  [8.](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu#p8), 8.1, [9. punktu](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu#p9) un 15.8.apakšpunktu”.

1. Precizēt visā tekstā nodaļu numerāciju, nodaļas numurējot ar romiešu cipariem.
2. Precizēt visā tekstā punktu numerāciju, tos numurējot secīgi.
3. Svītrot 1.1.7. apakšpunktā vārdus “un atcelšanas kārtību”.
4. Svītrot 2.5.2. apakšpunktu, attiecīgi mainot turpmāko apakšpunktu numerāciju.
5. Papildināt 4.1. apakšpunktu aiz vārda “vietās” ar vārdiem “fiziskām personām, kurām atbilstoši nodokļu jomu reglamentējošiem normatīviem aktiem nav reģistrēta saimnieciskā darbība,”.
6. Papildināt ar 4.2. apakšpunktu šādā redakcijā:

“4.2. Pašvaldības iekārtotās ielu tirdzniecības vietās fiziskām personām, kurām atbilstoši nodokļu jomu reglamentējošiem normatīviem aktiem reģistrēta saimnieciskā darbība, realizējamo preču grupas:

* + 1. pašu ražotā un/vai iepirkta lauksaimniecības produkcija:
       1. izmantošanai pārtikā paredzētie augkopības produkti nelielos apjomos saskaņā ar normatīvo aktu prasībām par primāro produktu apriti nelielos apjomos un biškopības produkti;
       2. grieztos ziedus, zarus, no tiem gatavotus izstrādājumus, puķu un dārzeņu stādus, sīpolus, gumus, ziemcietes un sēklas;
       3. augļu koku un ogulāju stādus, dekoratīvo koku un krūmu stādmateriālu.
    2. savvaļas ogas, augļus, riekstus, sēnes un savvaļas ziedus;
    3. saldējums (saldējuma tirdzniecības vietās);
    4. skujkoki un zari (egļu tirdzniecības vietās);
    5. pašu izgatavoti un/vai iepirkti mākslas un amatniecības darinājumi.”.

1. Svītrot 5.3. apakšpunktu.
2. Svītrot 7.4. apakšpunktu.
3. Svītrot 9. nodaļas nosaukumā vārdus “un atcelšanas kārtība”.
4. Svītrot 9.3. apakšpunktu.
5. Izteikt 10.nodaļu šādā redakcijā:

“X. Apstrīdēšanas un pārsūdzības kārtība

1. Pieņemtos lēmumus vai faktisko rīcību [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā var apstrīdēt Jelgavas valstspilsētas pašvaldības domē.
2. Jelgavas valstspilsētas pašvaldības domes lēmumu [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā var pārsūdzēt tiesā.”.
3. Svītrot 11.2. apakšpunktu.
4. Svītrot 11.4. apakšpunktā vārdus “ar noteikumu spēkā stāšanos”.
5. Svītrot 11.5. apakšpunktā vārdus “ar noteikumu spēkā stāšanos”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā